#OddEvenFormula: क्या 5% पॉल्यूशन के लिए है केजरीवाल की एक्सरसाइज?

नई दिल्ली. 1 जनवरी से दिल्ली में ऑड-ईवन फॉर्मूला लागू होगा। इससे पहले बुधवार को इसका ड्राय रन होगा। फॉर्मूले के तहत VVIP गाड़ियों, टू-व्हीलर, सीएनजी, एम्बुलेन्स और पुलिस व्हीकल्स और महिलाओं को छूट मिलेगी। लेकिन ऑल्टरनेट-डे ड्राइविंग की इस पूरी एक्सरसाइज से महज 2% पॉल्यूशन कम होने वाला है। जानिए कैसे...

दिल्ली में 88 लाख गाड़ियां हैं, लेकिन नए फॉर्मूले के दायरे में होंगे सिर्फ 7 लाख...

- ऑड नंबर्स (1,3,5,7,9) वाली कारें ऑड डेट और ईवन नंबर्स (0,2,4,6,8) वाली कारें ईवन डेट्स पर चलेंगी।

- नया फाॅर्मूला ट्रायल बेसिस पर 1 से 15 जनवरी के बीच लागू होगा।

- रिहर्सल 30 दिसंबर को सुबह 8 से रात 8 बजे के बीच होगी।

- दिल्ली में 88 लाख गाड़ियों का रजिस्ट्रेशन है। इनमें 56 लाख टू व्हीलर्स को छूट दी गई है।

- इस लिहाज से सिर्फ 32 लाख फोर व्हीलर्स पर ही नया फॉर्मूला लागू होगा।

- लेकिन VVIP, पुलिस और एंबुलेंस की गाड़ियां, सीएनजी और महिलाओं सहित 25 कैटेगरी में छूट दी गई है। 3.5 लाख सीएनजी सहित इनकी कुल संख्या करीब 4.5 लाख है। - 15 साल से ज्यादा पुरानी 8 पेट्रोल कार और 10 साल से ज्यादा पुरानी 1.5 लाख डीजल कारों को चलाने पर सुप्रीम कोर्ट ने बैन लगा रखा है। - इस तरह कुल 14 लाख फोर व्हीलर्स को फॉर्मूले से छूट मिलेगी। वहीं, रोजाना करीब 4 लाख कारें घर से बाहर ही नहीं निकलतीं। - छूट और घर पर ही खड़ी रहने वाली फोर व्हीलर्स की कुल संख्या करीब 18 लाख होती है। - इस लिहाज से केवल 14 लाख फोर व्हीलर्स पर ही नया फॉर्मूला लागू होगा। - इसमें भी एक दिन में 7 लाख गाड़ियां ही सड़क से कम होगीं क्योंकि ऑल्टरनेट-डे ड्राइविंग लागू होगी। इस एक्सरसाइज से कितना पॉल्यूशन कम होगा? - दिल्ली में होने वाले कुल पॉल्यूशन में गाड़ियों का हिस्सा 14% है। - अगर 50% गाड़ियां अल्टरनेट डे पर कम होतीं तो पॉल्यूशन 7% कम होता। - लेकिन, अब 14 लाख गाड़ियों पर ही ईवन-ऑड फॉर्मूला लागू होगा। - इससे पॉल्यूशन कंट्रोल में महज 2 से 3% तक का असर हो सकता है। वो भी तब, जब लोग अपनी गाड़ियों की जगह पब्लिक ट्रांसपोर्ट का इस्तेमाल करें।

एक्सपर्ट ने कहा-मेक्सिको जैसा हाल न हो

- कैलिफोर्निया-बर्कले के डॉ. लुकास डेविस ऑल्टरनेट डे ड्राइविंग फॉर्मूले के कामयाब होने को लेकर शक जताते हैं।

- 1989 में मेक्सिको सिटी में ‘होय नो सर्कुला’ यानी ‘आज आप गाड़ी नहीं चला पाएंगे’, नाम से ऑल्टरनेट-डे ड्राइविंग जैसी ही एक मुहिम चलाई थी।

- डेविस ने इस पर एक रिसर्च पेपर भी तैयार किया था। रिसर्च कहता है कि ‘होय ना सर्कुला’ से पॉल्यूशन कम करने में मदद नहीं मिली थी। न ही एयर क्वॉलिटी में कोई बड़ा सुधार आया।

- छह तरह के टेस्ट दिन में कई बार किए। इस फॉर्मूले से एयर क्वॉलिटी सुधरने का कोई सबूत नहीं मिला।

मेक्सिको में फायदा क्यों नहीं हुआ?

लोगों ने पब्लिक ट्रांसपोर्ट सिस्टम के इस्तेमाल को तवज्जो नहीं दी। इससे पॉल्यूशन कम होता। और तो और लोग फॉर्मूले से निपटने के लिए नई गाड़ियां खरीदने लगे।

पॉल्यूशन रोकने के लिए किस देश में कितने दिन हैं गाड़ियों पर बैन? - कोलंबिया : बगोटा में हफ्ते में दो दिन बैन।

- मेक्सिको : 1989 से हफ्ते में 1 दिन बैन। - चीन : बीजिंग में 2008 में ओलिंपिक्स के दौरान हफ्ते में एक दिन का बैन। - फ्रांस : पेरिस में जब जरूरत पड़ती है, तब ऑड और ईवन नंबर की कारों पर बैन लग जाता है।

- यूके : केवल सेंट्रल लंदन इलाके में यह लागू। - नेपाल : काठमांडू के अंदरूनी इलाकों में 26 सितंबर 2015 से लागू ।

आगे की स्लाइड्स में पढ़ें : इस एक्सरसाइज का पूरा कैलकुलेशन